آمریکادا، غیری-قانونی اولا‌راق اؤلکه‌یه گیرن گؤچمن اوشاق‌لارین بورادا قالماسینی تامین ائدن DACA پروقرامییلا علاقه‌دار راضیلاشماغا چاتیلدی.
دموکرات‌لارین کونگره‌دکی لیدرلری، غیری-قانونی اولا‌راق اؤلکه‌یه گیرن گؤچمن اوشاق‌لارین آمریکادا قالماسینی تامین ائدن اوشاق‌لیق دؤورونده گلنلر اوچون تاخیره سالینمیش ائیلم (DACA) پروقرامی و مرز امنیتی موضوعسوندا باشقان دونالد ترامپ ایله راضیلاشماغا واردیق‌لارینی آچیقلادی.
دموکرات‌لارین سناتو آزینلیق لیدری چاک شومر ایله نماینده‌لر مجلیسی آزینلیق لیدری نانسی پلوسی، ترامپ ایله گؤروشمه‌لری‌نین آردین‌دان یازی‌لی آچیقلاما ائتدی.
توپلومدا " Deferred Action for Childhood Arrivals " ایفاده‌سی‌نین قیسالتماسی DACA اولا‌راق بیلینن و 16 یاشین‌دان اوّل آمریکایا قانون‌سوز گیرن گؤچمن اوشاق‌لارین بو اؤلکه‌ده قانونی اولا‌راق یاشاماسینا ایمکان وئرن پروقرامی قیسا مدت اوّل سونا چات‌دیران ترامپ ایله مثبت بیر گؤروشمه ائتدیک‌لرینی یازان ایکی دموکرات، عددلری 800 مینه یئتیشمیش گنج کؤچکون‌لر دپورت ائدیلمه‌سی و حاق‌لاری‌نین قورونماسی اوچون آنلاشدیقلارینی بیلدیردی.
بونا گؤره دموکرات‌لار قیسا مدت ایچینده آمریکا کونگره‌سینده لازیم‌لی قانونی ایشلری باشلادا‌راق یوز مین‌لرله قاچقین گنجین اؤلکه‌ده قالماسینا ایمکان تامین ائده‌جک حقوقی پروسه باشلایا‌جاق. بیر چوخ جمهوریتچی‌لر طرفین‌دن دستکلنمگی نظرده توتان قانونی ایشلری‌نین قیسا مدتده تاماملانماسی گؤزلنیلیر.
